Rusiškoji Vikipedija

Rusiškoji Vikipedija – rusų kalba kuriamas Vikipedijos skyrius, Vikimedijos fondo projektas. Viena iš indoeuropiečių kalbomis kuriamų Vikipedijų. 2025 m. vasario 6 d. joje buvo daugiau nei 2 mln. straipsnių.

Rusiškojoje Vikipedijoje yra perkelta nemažai straipsnių iš enciklopedinių leidinių, kurie yra viešo naudojimo: tai pirmieji Didžiosios tarybinės enciklopedijos tomai, taip pat Enciklopedinis Brokhauzo bei Efrono žodynas bei kiti.

2012 m. liepos 10 d., protestuojant prieš įstatymą, kuris vyriausybei leistų uždrausti prieigą prie vienų ar kitų interneto svetainių, rusiškoji Vikipedija 24 valandoms buvo išjungta.Išjungta rusiškoji „Wikipedia“. Vakarų ekspresas, 2012-07-10. Nuoroda tikrinta 2025-02-04.

2015 m. rugpjūtį rusiškoji Vikipedija dėl vieno straipsnio buvo trumpam užblokuota, tačiau nurodymas po keleto valandų atšauktas.Rusija dėl vieno straipsnio blokavo visą rusišką „Vikipediją“. Lrytas.lt. Nuoroda tikrinta 2025-02-03.

2022 m. birželio mėn. startavo „Runiversalis“, Kremliaus režimui palanki internetinė enciklopedija, kurioje dalis turinio perkelta iš rusiškosios Vikipedijos. Iš pradžių joje buvo vos 9000 straipsnių (labai nedaug, palyginus su 1,85 mln. straipsnių rusiškojoje Vikipedijoje), daugelis iš jų perkelti be pakeitimų.

2023 m. gegužės 24 d. ilgametis „Wikimedia RU“ direktorius Vladimiras V. Medeika pranešė apie „Рувики“ („Ruviki“), rusiškosios Vikipedijos atšaką.

 Šaltiniai 

Kategorija:Rusiškos enciklopedijos
Kategorija:Vikipedijos pagal kalbas